tomron87/hebrew-wikipedia-sentences-corpus huggingface dataset:
"Identitet" הוא סינגל שהוקלט על ידי הזמרים האלבנים אדריאן לולג'וראי ובלדאר סייקו.
השיר יצא לאור בשנת 2013, כסינגל שלא מתוך אלבום, וכשיר אשר ייצג את אלבניה באירוויזיון 2013. כמו כן, הפך השיר לאחד משיריה הכושלים ביותר של אלבניה בתחרות הזמר של האירוויזיון.
עם יציאתו נכנס השיר אל המקום ה-30 במצעד הרשמי של אלבניה.
עם השיר השתתפו אדריאן לולג'וראי ובלדאר סייקו באירוויזיון 2013. בחצי הגמר הצליח השיר להגיע אל המקום ה-15 עם 31 נקודות בסך הכל, דבר אשר הפך אותו לאחד משיריה הכושלים ביותר של אלבניה בתחרות הזמר של האירוויזיון.
עם זאת, השיר לא סיים במקום האחרון, אלא השיר "Here We Go", של לטביה.
Iconic (בעברית: אייקוני) הוא שיר שהוקלט על ידי הזמרת-יוצרת האמריקאית מדונה, מתוך אלבומה השלושה עשר, Rebel Heart.
השיר הגיע למקום ה-30 במצעד שבפינלנד, וה-39 במצעד שבהונגריה.
השיר נכתב על ידי מדונה, טובי גד, מוזלה, לארי גריפין ג'וניור, צ'אנס הראפר, די ג'יי דהי ובלאד-פופ, והופק על ידי מדונה, גד, ג'וש קומבי, בלאד-פופ ומפיקים נוספים.
השיר הוא שיר בסגנון ה-EDM, המאפיין שירים נוספים מתוך האלבום.
למרות שלא יצא כסינגל, הצליח השיר להיכנס אל המצעדים שבפינלנד, צרפת, הונגריה, ספרד ושוודיה.
האודיו של השיר אשר הועלה ליוטיוב ב-10 בפברואר 2015, זכה להצלחה נאה גם כן, כאשר צבר למעלה מ-2.1 מיליון צפיות.
עם השיר הופיעה מדונה במסגרת סיבוב ההופעות העשירי שלה, "Rebel Heart Tour".
בספוטיפיי צבר השיר למעלה מ-8 מיליון השמעות.
Icon (בעברית: אייקון) הוא אלבום האוסף העשירי של זמרת הפופ האמריקאית, שר.
אלבום האוסף יצא לאור ב-4 בינואר 2011 על ידי חברות התקליטים גפן רקורדס ויוניברסל מיוזיק גרופ.
האלבום הוא חלק מסדרת אלבומים באותו שם Icon אשר הופצו לכל הזמרים הוותיקים של חברת יוניברסל.
אלבום האוסף כולל בתוכו את 12 מלהיטיה של שר.
עם יציאתו נכנס אלבום האוסף אל המקום ה-91 במצעד הבילבורד 200.
Icon: Number Ones (בעברית: אייקון: מספרי אחד, הופץ באייטיונס כ-Best of Number Ones) הוא אלבום האוסף השלישי של הזמרת-יוצרת האמריקאית, ג'נט ג'קסון, אשר יצא לאור על ידי A&M רקורדס ויוניברסל מיוזיק גרופ ב-31 באוגוסט 2010.
אלבום אוסף זה יצא כחלק מסדרת אלבומים הנקראת "אייקון" אשר יוניברסל מיוזיק גרופ הוציאו על מנת "להציג את הלהיטים הגדולים ביותר, המנגינות שהשאירו חותם, והשירים המועדפים על המעריצים של האמנים הפופולרים ביותר במוזיקה".
סטיבן תומאס ארלוויין מ-AllMusic נתן לאלבום ציון של 3.5 כוכבי זהב מתוך 5 בטענה ש"אכן יש מגוון של להיטים משנות ה-80 ושנות ה-90 אך חסרים הרבה להיטים גדולים אחרים כמו "", "", "", "" ו-"Got Til It's Gone".
אך עם זאת, אוסף השירים שכן קיים הוא מדגם המעיד על רוחב ועומק עבותה של ג'נט".
Icona Pop (בעברית: איקונה פופ) הוא אלבום הבכורה של צמד הסינת'-פופ השוודי איקונה פופ.
האלבום יצא לאור ב-12 בנובמבר 2012 על ידי חברת התקליטים TEN מיוזיק גרופ.
מתוך האלבום יצאו שלושה סינגל, כולל הלהיט "I Love It", עם צ'ארלי XCX.
האלבום הגיע למקום ה-55 במצעד האלבומים של שוודיה.
מדינהתאריך יציאהפורמטחברת תקליטיםשוודיה14 בנובמבר 2012הורדה דיגיטליתTEN
Icon (מאנגלית "סמל") הוא אלבום אוסף של להקת נירוונה, שיצא ב-2010 בחברת גפן רקורדס.
האלבום יצא לאור על ידי חברת התקליטים לזכרו של סולן הלהקה, קורט קוביין, שהתאבד כ-16 שנים קודם לכן, והיה ה"סמל" העולמי של תת-ז'אנר הגראנג'.
Icon הוא האלבום להיטים השני של להקת נירוונה, והיה חלק מסדרת ה"Icon" של חברת יוניברסל מיוזיק אנטרפרייזס, שהוציאה סדרת אלבומי להיטים לאמנים בז'אנרים שלהם כמו: בילי ריי סיירוס, שר, קני רוג'רס, ג'ו קוקר, מייקל ג'קסון וקווין.
Icy Colors Change הוא המיני-אלבום השני של הראפרית האמריקאית אזיליה בנקס, ואלבום חג המולד הראשון שלה, שיצא לאור ב-20 בדצמבר 2018 דרך חברת התקליטים אנטרטיינמנט וואן מיוזיק.
"Icy Colors Change" תוכנן לאחר הוצאת שיר הנושא ב-26 בדצמבר 2017, בו נעשה סמפול של השיר "Airglow Fires" של לון, שהפיק בעבר מספר שירים לבנקס.
על הוצאת האלבום אמרה בנקס: "אוציא מחדש את השיר בתקליט בחג המולד הבא [שכן] הוא חלק מחלק מפרויקט חג שאני עובדת עליו".
בנקס הקליטה גם גרסת כיסוי פאנק רוק (Punk rock) של "Sleigh Ride", אך זו הוסרה מהגרסה הדיגיטלית של האלבום על ידי eOne, ונכללה רק בגרסה הפיזית של האלבום.
"Ice Cream" (בעברית: "גְלִידָה") הוא סינגל שהוקלט על ידי להקת בנות הקיי-פופ הקוריאנית בלאקפינק והזמרת-יוצרת האמריקאית סלינה גומז, מתוך האלבום, The Album.
השיר יצא לאור ב-28 באוגוסט 2020, על ידי חברות התקליטים אינטרסקופ רקורדס ו-YG אנטרטיינמנט, כסינגל השני מתוך האלבום.
השיר יוצא לאור שלושה חודשים לאחר צאת הלהיט הבינלאומי של הלהקה "How You Like That", ששבר שיאי גינס וזכה להצלחה רבה.
השיר נכתב על ידי סלינה גומז, אריאנה גרנדה, ויקטוריה מונה וטומי בראון והופק על ידי טומי בראון, בקו בום, טדי פארק ומר.
ביוני 2020, הוציאה הלקה את הסינגל הראשון מתוך האלבום "How You Like That".
כאשר חלפו ה-24 שעות, פורסם כי סך הצפיות שהקליפ צבר הוא 82,377,522. כמה ימים לאחר המאורע, דיווח באופן רשמי מיוטיוב כי מספר הצפיות שצבר הקליפ ב-24 השעות הראשונות לצאתו הוא 86.3 מיליון צפיות.
בדיוק ביום צאתו של "How You Like That", הוציאה הזמרת-יוצרת האמריקאית סלינה גומז את "Past Life", ביחד עם טרבור דניאל.
לבסוף, הוכרז כי בלאקפינק וגומז יוציאו ביחד שיר חדש ששמו יהיה "Ice Cream", תוך שגומז תהיה שותפה בכתיבה שלו והוא יתפקד כסינגל השני מתוך האלבום של בלאקפינק, The Album.
ב-23 ביולי 2020, פרסמה בלאקפינק בחשבונות המדיה השונות שלה כי היא תוציא סינגל חדש מהאלבום, אך את שמו ואת מי שמתארח בו לא פרסמה, אלא נתנה למעריצים לנחש מיהו האמן שעתיד להתארח בו.
כמה ימים לאחר מכן, פורסמה עטיפתו הרשמית של האלבום.
ב-4 באוגוסט, פורסמה כרזה נוספת של השיר, תוך שאת האמן שמתארח בשיר עוד לא פרסמה.
רק ב-12 באוגוסט, נודע באופן רשמי כי האמן שיתארח בשיר הוא סלינה גומז.
השיר "Ice Cream" נכלל בדירוגם ונאמר כי "קולותיהם של להקת הבנות בלאקפינק יחד עם גומז מתחלפים בצורה מושלמת, צבני ומפתה באותה מידה, בעודם מחזיקים מעמד עם נסיכת הפופ השולטת".
+רשימות סוף שנה של "Ice Cream"פרסוםרשימהדירוגמקורRolling Stoneשירי שיתוף הפעולה הטובים ביותר של 2020
הווידאו קליפ הרשמי של השיר עלה לערוץ היוטיוב הרשמי של בלאקפינק בשידור חי ב-28 באוגוסט 2020.
מדינהתאריך יציאהפורמטחברת תקליטיםמקורעולם28 באוגוסט 2020הזרמת מוזיקה • הורדה דיגיטליתאינטרסקופ • YGאוסטרליהרדיו להיטים עכשווייםYGארצות הברית1 בספטמבר 2020אינטרסקופ • YG
id Tech 4 (ידוע גם כ-Doom 3 Engine - המנוע של דום 3) הוא מנוע משחק מבוסס OpenGL, שפותח על ידי id Software.
המנוע, שתוכנן על ידי מייסד החברה ג'ון קארמק, יועד לשימוש במקור עבור המשחק דום 3, אך מאוחר יותר בוצע בו שימוש גם עבור מספר משחקים נוספים.
במקור, המנוע כיוון להיות גרסה משופרת של קודמו id Tech 3 ששימש את המשחק Quake 3 ובעצמו היה שיפור גרפי של Quake Engine הוותיק.
התכנון היה לשכתב את מנוע פריסת התצוגה (רינדור) בלבד תוך שמירה על יתר המרכיבים (ניהול זיכרון, עבודה עם קבצים ועבודה ברשת).
ההחלטה להשתמש בשפת התכנות C++ המתקדמת בהרבה לעומת שפת C בה השתמשו בכתיבת המנועים הקודמים, חייבה את צוות הפיתוח לשכתב את כלל הקוד של מנוע המשחק.
דרישות החומרה המקוריות של מנוע המשחק היו גבוהות לזמנן, ודרשו כרטיס מסך מתקדם עם יחידות הצללה נפרדות (Shaders) הניתנות לתכנות, כגון כרטיסי GeForce 3 של נוידיה או Radeon 8500 של ATi, עם לפחות 64 MB של זיכרון VRAM.
נוסף על כך, כאשר שוחרר דום 3 התברר כי לא היה אפשר להריץ אותו כלל על ההגדרות הגרפיות הגבוהות ביותר, כיוון שאלו דרשו זיכרון VRAM של לפחות 512 MB, וכרטיסי מסך ששווקו באותה השנה לא כללו כמות כזו של זיכרון גרפי.
למעשה, כמות זיכרון שכזו הפכה לסטנדרט לפחות שנתיים מאוחר יותר.
בכנס QuakeCon של שנת 2007 הודיע קארמק כי בשלב מסוים קוד המקור של המנוע יוצא לאור כתוכנה חופשית, בדומה לקודמיו, אך לא ציין מתי.
כמה שנים מאוחר יותר, בשנת 2011, קארמק צייץ בחשבון הטוויטר שלו כי הוא נאלץ לשכתב מספר חלקים מקוד המקור של המנוע על מנת להימנע מבעיות משפטיות הקשורות ל"אלגוריתם קארמק" - אלגוריתם הצללה שפותח על ידיו, שאיפשר הצגה של צללים בעלי נפח וצורה מוגדרת.
קוד המקור יצא בסופו של דבר ב-GitHub תחת הרישיון הציבורי הכללי של גנו, ללא המימוש של אלגוריתם קארמק.
המנוע הציג מספר תכונות גרפיות חדשניות שלא היו קיימות עד כה בקודמיו.
חלק מתכונות אלו כללו מיפוי נורמלי (Normal Mapping) ו-Specular highlighting , אך החידוש הגדול היה דווקא בתחום התאורה וההצללה.
בעוד שמנועים קודמים מימשו שיטה פשוטה למדי לניהול האור והצל בעזרת שימוש במפות תאורה ובהצללת גוראוד, שייצרו תאורה "סטטית" עבור מפות ושלבים במשחק, המנוע הציג שיטת תאורה-עבור-פיקסל (Per-pixel lightning) דינמית, שחישבה בזמן אמת את ערכי התאורה עבור כל פיקסל מרונדר.
בכך התייתר הצורך בשימוש בטכניקות נפרדות עבור משחקי אור/צל, ובנוסף לכך, הודות לאלגוריתם ההצללה הנפחית שפותח על ידי קארמק, תרמה שיטת התאורה וההצללה החדשה עבור תחושת הריאליזם.
המודלים במנוע המשחק מונפשים בעזרת אנימציית שלד, ומנוע המשחק היה יכול לשלב מספר אנימציות יחד.
כיוון שתהליך זה נחשב תהליך "כבד" עבור המעבד, המפתחים ביצעו מיטוב לתהליך באמצעות שימוש בסט הפקודות SSE של אינטל (בו בוצע שימוש במעבדי אינטל החל מפנטיום 3 ואילך).
הגרסאות הראשוניות של מנוע המשחק עוצבו עבור משחקים "אפלים" כדום 3 ו-Quake 4 המתרחשים ברובם בחללים סגורים.
משום כך המנוע לא היה יכול להתמודד כמו שצריך עם רינדור סצנות המתרחשות בשטח פתוח לאור היום, וזכה לביקורות על כך.
כדי להתגבר על בעיה זו, הטמיעו המפתחים בגרסאות המתקדמות יותר של המנוע טכנולוגיה בשם MegaTexture, שבמסגרתה ניתן לרנדר אזורים שלמים על ידי שימוש בטקסטורה בודדת במידות גדולות (32000*32000 פיקסלים לדוגמה.
גרסאות מתקדמות יותר תמכו אף בסדרי גודל גדולים אף יותר).
הטכנולוגיה אפשרה גם לשמור נתונים על אופי המשטח עליו "מולבשת" הטקסטורה, למשל כמות החיכוך עבור המשטח או ציון אפקט סאונד שיושמע כאשר הולכים על משטח מסוים (משטח מסולע, דשא וכיוצא בזה).
המשחק קווייק וורס היה הראשון להשתמש בטכנולוגיה זו, וגרסאות משופרות שלה הוצגו במנועים מתקדמים יותר של איד כגון id Tech 5 (מנוע המשחק Rage) ו-id Tech 6 (מנוע המשחק דום משנת 2016).
המנוע כלל שפת סקריפטים מובנית, בה המשתמש יכול להיעזר עבור פיתוח מודים למשחק.
שפה זו דומה למדי לשפת C++, בה השתמשו עבור פיתוח המנוע.
עם זאת, הדבר אינו מונע ממפתחי מודים להשתמש בשפת C++ כדי לפתח מודים שירוצו בצורה "טבעית" על מנוע המשחק.
במסגרת הסכם שנחתם עם חברת Creative (ידועה בעיקר מסדרת כרטיסי הקול המפורסמת Sound Blaster מתוצרתה) הקשור לרישום הפטנט על אלגוריתם ההצללה הנפחית (שהתגלה באופן עצמאי על ידי מעבדות החברה), החליטו המפתחים להכליל במנוע המשחק את ממשק הקול OpenAL, יחד עם הרחבות EAX תוצרת Creative.
העבודה על הכללת ה-API התבצעה על ידי Creative ולא על ידי איד.
קוד הרשת של מנוע המשחק מבוסס, בדומה לקודמיו, על מודל לקוח-שרת, ומומש בצורה דומה לצורה בה מומש בקודמו, id Tech 3, אך הפך לזמין יותר עבור מפתחי מודים המעוניינים במידע נוסף על פרוטוקולי התקשורת בהם משתמש המנוע.
The Dark Mod (2013) - רימייק למשחק Thief: The Dark Project שבוצע על בסיס דום 3, והפך למשחק עצמאי לאחר שחרור קוד המקור.
(פרוש השם "פה ושם") היא חברת תקליטים צרפתית, שהוקמה בשנת 1997 בנאנסי על ידי סטפן גרגורי על בסיס החברה "Sine Terra Firma".
החברה הקודמת הוציאה יצירות ראשונות של יאן טירסן בשנת 1995 ו-1996 שזכו להצלחה.
בעקבות ההוצאה של אלבומו השלישי בשנת 1998 החברה הרחיבה את פעילותה, והחלה להקליט אמנים נוספים מצרפת ומדינות נוספות.
בשנת 2002 הוקם הלייבל 0101, שמופץ בצורה מקוונת בלבד.
בשנת 2004 החברה החלה להפיק אוסף חדש בשם OuMuPo (בדומה לאוליפו).
בסוף שנת 2004 הוחלט ליצור אוסף על בסיס יצירות של הלהקה האנגלית Coil .
בפרויקט זה השתתפו אמנים כמו יעל נעים, ויל אולדהם, יאן טירסן ונוספים.
בשנת 2017 החברה הוציאה אלבום חדש של וינטר פמילי.
Icona (בעברית: איקונה) הוא מיני-אלבום השני של צמד הסינת'-פופ השוודי איקונה פופ.
המיני-אלבום יצא לאור ב-1 באוגוסט 2012 על ידי חברת התקליטים TEN מיוזיק גרופ.
מדינהתאריך יציאהפורמטגרסהחברת תקליטיםשוודיה1 באוגוסט 2012הורדה דיגיטליתסטנדרטיתTENאוסטרליה14 בדצמבר 2012תקליטורסיורTEN • וורנר מיוזיק אוסטרליהארצות הברית5 במרץ 2013סטנדרטיתקנדה25 ביוני 2013
id Tech 5 הוא מנוע משחק קנייני מבוסס OpenGL אשר פותח על ידי id Software, ונועד לשמש במקור את המשחק Rage משנת 2011, אך מאז יציאתו בוצע בו שימוש גם עבור מספר משחקי וידאו נוספים.
המנוע הוצג על ידי ג'ון קארמק בכנס המפתחים העולמי של אפל לשנת 2007 והציג שיפורים רבים לעומת קודמו.
עם זאת, זהו המנוע האחרון שקארמק היה מעורב בפיתוחו, עקב פרישתו מניהול החברה בשנת 2014. כמו כן, זהו המנוע הראשון מבית החברה שלא יצא כתוכנה חופשית אלא נשאר ברישיון קנייני, וכן המנוע הראשון שלא יצא עבור לינוקס.
ההדגמה הראשונית של המנוע, אשר הוצגה בכנס המפתחים העולמי של אפל לשנת 2007 והודגמה על גבי מחשב חד ליבתי בעל כרטיס מסך NVIDIA Quadro עם 512 מגה בייט זיכרון, כללה 20 גיגה בייט של מידע טקסטורות, שעובדו באמצעות גרסה מתקדמת יותר של טכנולוגיית MegaTexture.
טכנולוגיה זו הוצגה עוד במנוע הקודם, id Tech 4, אך עברה מקצה שיפורים, דוגמת התמיכה בטקסטורות ענק בגודל של 128,000 על 128,000 פיקסלים, ושווקה תחת השם Virtual Texturing.
טכנולוגיה זו אפשרה למנוע להזרים טקסטורות באופן אוטומטי לזיכרון הגרפי של כרטיס המסך, דבר הנועד לטפל במגבלות זיכרון אפשריות ולהקל על המפתחים.
כמו כן, המנוע נכתב כך שיבצע באופן אוטומטי אופטימיזציה של משאבים בתלות בפלטפורמה - מחשב או קונסולת משחקים, דבר המאפשר פיתוח מרובה-פלטפורמות ומקל על המפתח כך שלא יצטרך לפתח מודלים תלת-ממדיים עבור פלטפורמות שונות עקב הבדלי הביצועים.
שיפורים נוספים שכלולים במנוע כוללים, בין היתר:
הוספת אפקט "פנאומברה" לצללים בעזרת שימוש במפות צללים סטטיות, כך שיקבלו מראה רך יותר.
המנוע הקודם אף הוא תמך בהצללה דינמית, אך בניגוד אליו, הצללים שהציג הוצגו בזוויות חדות ללא כל ריכוך והתבססו על אלגוריתם הצללה דינמי.
שיפורים בתחום תאורת המרחב, כך שהתאורה תשתנה בהתאם לחומר המפיק אותה.
אפקטים מבוססים תמונת טווח דינמי רחב (HDR)
תאורה בעלת נפח, שעוצבה כך שתזכיר את קרני השמש.
חלקיקים רכים המדמים אפקטים של עשן, אש ואבק.
לחלקיקים יש צל המקנה לאש ולאבק מראה מציאותי יותר.
משטחי מים תלת-ממדיים בעלי נפח וצורה, המעניקים למקווי מים מראה ריאליסטי.
טשטוש בתנועה (Motion blur): חפצים נעים יהיו מטושטשים בהתאם למהירותם.
כך גם תיראה תנועת המצלמה - כאשר המצלמה תנוע מהר, כל המסך יטושטש.
כמו כן, המנוע תומך בצורה מלאה בריבוי ליבות וריבוי תהליכונים (Multi-threading), כאשר המשימות אשר המנוע מטיל על המעבד (רינדור, בינה מלאכותית, מכניקת משחק, פיזיקה ועוד) מחולקות באופן שווה בין משאבי המעבד.
המנוע סופק ביחד עם כלי ליצירת תוכן בשם id Studio, שנועד להיות ידידותי יותר למשתמש מאשר כלי יצירת תוכן שסופקו (או נוצרו עבור) דורות קודמים של המנוע, שחלקם דרשו מיוצרי מודים לכתוב קוד עבור פעולות שונות של המנוע, נוסף על העבודה עם כלי עריכת התוכן עצמם.
בעוד שהמנוע נועד, במקור, לפיתוח משחקי יריות ממוחשבים, ציינו המפתחים כי המנוע תומך גם ביצירת משחקים מז'אנרים אחרים וכן ציינו כי הם "מאוד מעוניינים לראות משחקים כאלו (מחוץ לז'אנר) מפותחים" על ידי המנוע.
בכנס QuakeCon של שנת 2010, הכריז טוד הולנסהד, מנכ"ל איד, על כוונתו להשאיר את המנוע אך ורק בתחום חברות הבת של תאגיד ZeniMax (הבעלים של איד), ולא להעניק רישיון שימוש במנוע לחברות חיצוניות.
על כן, תפוצתו מצומצמת בהרבה מאשר מנועי משחק קודמים של איד.
הסטודיו הראשון מחוץ לאיד שביצע שימוש במנוע היה הסטודיו השוודי MachineGames, חברת בת של ZeniMax שהשתמשה במנוע על מנת לפתח את Wolfenstein: The New Order.
id Tech 6 הוא מנוע גרפי אשר פותח על ידי חברת id Software עבור המשחק דום משנת 2016. המנוע, אשר נודע בתחילת דרכו בשם הקוד id Tech 666, הוא המנוע הגרפי הראשון שפותח בחברה במלואו מאז עזיבתו של ג'ון קארמק, האיש שעמד מאחורי פיתוחם של מנועי החברה הקודמים.
קארמק הציג את חזונו לגבי מנוע המשחק עוד בשלב שקודמו, id Tech 5, היה עדיין תחת פיתוח, מספר שנים לפני יציאת המשחק Rage לשוק ב-2011. עם זאת, התפטרותו בשלהי 2013 הובילה לשינוי כיוון בתהליך הפיתוח, אותו הוביל טיאגו סוסה, אשר החליף את קארמק בתפקיד מפתח המנועים הגרפיים הראשי.
עוד בשנת 2008, בעיצומו של פיתוח מנוע המשחק id Tech 5 (שישמש לימים את המשחק Rage משנת 2011), הצהיר קארמק כי המנוע הבא שייצא תחת ידיה של החברה יפנה לכיוון של שילוב טכניקות ניתוב קרניים יחד עם טכניקות עיבוד גרפי "קלאסיות".
על פי קארמק, המנוע יעבוד כך שהגאומטריה התלת-ממדית תהיה מיוצגת על ידי ווקסלים השמורים במבנה עץ אוקטלי, במקום לייצג אותה כמשולשים, כמקובל עד כה.
לטענת קארמק, שינוי זה נועד על מנת לייעל אכסון של מידע דו-ממדי ומידע גאומטרי תלת-ממדי.
מטרת המנוע, לפי קארמק, היא ליצור וירטואליזציה של גאומטריה תלת-ממדית בדומה לדרך בה המנוע id Tech 5 ביצע וירטואליזציה של טקסטורות.
עם זאת, הדגיש קארמק במהלך כנס QuakeCon של 2008 כי החומרה הנדרשת לשם הגשמת החזון עדיין איננה קיימת.
ב-2011, מספר שנים לאחר הצהרות אלו, ציין קארמק כי החברה החלה במחקר ראשוני כהקדמה לפיתוח המנוע.
עם זאת לא ידוע האם המחקר תאם את חזונו של קארמק לעיל.
בעוד שגרסה מוקדמת של מה שלימים יהפוך לדום 2016 פותחה תוך שימוש ב-id Tech 5, הן עזיבתו של קארמק והן האתחול מחדש של תהליך פיתוח המשחק אילץ את המפתחים לשנות כיוון.
עם תחילת הפיתוח המחודש, החליטו המפתחים להתחיל עם קוד המקור של Rage כבסיס תוך כדי מימוש "קפיצות דרך טכנולוגיות" ו "הטמעת" התכונות שאפיינו את משחקי דום לתוך Rage.
לאחר עזיבתו של קארמק, החברה שכרה את שירותיו של טיאגו סוסה, ששימש עד כה מהנדס גרפי ראשי בחברת קרייטק, לצורך העבודה על המנוע.
לטענת חברת Bethesda, מפיצת המשחק, המנוע עודנו מכיל קוד שנכתב על ידי קארמק, אך רוב ההחלטות שהתקבלו בנוגע להמשך הפיתוח התקבלו לאחר עזיבתו.
בדומה לקודמו, גם מנוע זה משתמש בטכנולוגיית Virtual Texturing, כאשר השינויים המשמעותיים כללו בעיקר סיפוק איכות טקסטורה טובה יותר תוך כדי הסרת המגבלה שלא אפשרה למנוע לרנדר בזמן אמת צללים ותאורה.
שינוי משמעותי נוסף הוא הוספת תמיכה ברינדור מבוסס-פיזיקה (): רינדור אובייקטים גרפיים בצורה שמדמה את דרך זרימת האור במציאות.
תכונות נוספות של המנוע, כפי שנראו בדום, כוללות בין היתר:
עומק שדה בסגנון אפקט הבוקה המושג במהלך צילום.
אפקטי זריחה (Bloom) מבוססי תמונת טווח רחב דינמית (HDR).
תמיכה בטכנולוגיות החלקת קצוות מסוג FXAA, SMAA ו-TSSAA.
תאורה, ערפל ועשן בעלי נפח, לצורך יצירת מראה ריאליסטי של עננים, עשן וערפל, וכן של טשטוש הראייה במקורות תת-מימיים.
פיזיקה משופרת של מקורות מים וכן ריצוף (טסלציה) משופר של משטחי מים.
מערכת חלקיקים עדינים (Particle system) המעובדים, מוארים ומוצללים באופן בלעדי על ידי המעבד הגרפי, לצורך יצירת מראה ריאליסטי של אש והתפוצצויות.
גרסת המחשב של מנוע המשחק משתמשת בממשק הגרפי OpenGL כאשר ביולי 2016, חודשיים לאחר יציאת דום 2016 לאור, התווספה תמיכה גם בממשק החדיש יותר, Vulkan .
בדומה למנוע הקודם, גם מנוע זה הושכר אך ורק לחברות פיתוח הנמצאות בבעלות תאגיד ZeniMax, הבעלים של חברת איד.
שני משחקים אלו משתמשים במנוע בשם Void, המבוסס על id Tech 6:
id Tech 7 הוא מנוע גרפי אשר פותח על ידי חברת id Software ונחשב לממשיך דרכו של id Tech 6, כחלק מסדרת מנועי המשחק id Tech פרי פיתוחה של החברה.
המנוע פותח עבור משחק הווידאו "דום הנצחי" והודגם לראשונה בכנס QuakeCon של שנת 2018, שבמסגרתו הוכרז המשחק רשמית.
המשחק אינדיאנה ג'ונס והמעגל הגדול משתמש בפיצול (Fork) של המנוע, שנקרא בשם "Motor".
גרסת המחשב האישי של המנוע פותחה על בסיס ממשק תכנות היישומים (API) הגרפי Vulkan בלבד, מה שציין את "פרידת" המפתחים מממשק OpenGL הוותיק ששימש את החברה מאז Quake engine.
לטענת המפתחים, המנוע מציג דיוק גדול יותר בהצגה ועיבוד של טקסטורות, ופירוט גאומטרי מדויק יותר פי 10 מאשר קודמו.
כמו כן, שילבו המפתחים במנוע המשחק תמיכה במערכת שנקראת "Destructible Demons", שבמסגרתה לא רק סביבת המשחק ניתנת להריסה אלא גם האויב עצמו; גוף האויב נפצע, מתפרק ומאבד איברים בהדרגה ככל שהוא סופג נזק מהשחקן.
מערכת זו שולבה בהצלחה ב"דום הנצחי" ובעזרתה יוכל השחקן לקבל אינדיקציה על מצבם של האויבים בזמן הקרב.
תמיכה בהתוויית קרניים בזמן אמת וכן באלגוריתם DLSS של נוידיה התווספה ביוני 2021.
בין יתר התכונות, השיפורים הגרפיים ושיפורי הביצועים שהמנוע מציג לעומת קודמו, נמנים:
המנוע מכיל מיליון שורות קוד פחות יותר מאשר קודמו עקב השמטת התמיכה ב-OpenGL.
הצללה ותאורה מאוחדת מבוססת HDR.
תמיכה מלאה במסכים מבוססי HDR בכל הפלטפורמות (בהינתן התקן תצוגה שתומך בכך).
הוספת טכניקות נוספות לרינדור מבוסס פיזיקה ().
דיוק גדול יותר בהצגת טקסטורות ופירוט גאומטרי מדויק יותר, הנובעים מהסרת טכנולוגיית MegaTexture/Virtual Texturing שהוצגה עוד בימי id Tech 4.
תאורה גלובלית (Global illumination) באיכות טובה יותר.
מערכת חלקיקים משופרת יותר שמאפשרת למעבד הגרפי לרנדר יותר חלקיקים, על מנת ליצור, לדוגמה, אפקטי התפוצצויות מרשימים יותר.
תמיכה בקצב פריימים של עד 1000 פריימים לשנייה, לעומת 250 במנוע הקודם.
מערכת חלוקת המשימות למשאבי המערכת שוכתבה, על מנת לנצל את ליבות המעבד המרכזי ביעילות רבה יותר.
בין היתר, במנוע אין תהליכון ראשי יחיד הלוקח על עצמו את עבודת הרינדור; העבודה מחולקת בין "Jobs" שונים, המחולקים באופן שווה בין הליבות, כאשר לכל Job יש תהליכון ראשי משלו.
אפקטי post-processing משופרים לרבות אפקט "טשטוש תנועה" משופר, ודיוק גבוה יותר בהחלקת קצוות (Anti-aliasing).
תמיכה בגודל כפול של שלבים מאשר המנוע הקודם.
מערכת decals משופרת ורמת פירוט גבוהה יותר.
קיצור משמעותי של זמני טעינת השלבים, גם לאחר מוות של השחקן.
תמיכה באלגוריתם DLSS גרסה 2.3 של אנוידיה (עבור חומרה נתמכת).
השתקפויות מותוויות-קרניים בזמן אמת (עבור חומרה נתמכת: פלייסטיישן 5, Xbox Series X בלבד (לא Series S), ומחשב אישי בעל כרטיס גרפי התומך בהתויית קרניים בזמן אמת ברמת החומרה)
אינדיאנה ג'ונס והמעגל הגדול (2024) - MachineGames
"Icy" (בעברית: "קַר") הוא סינגל שהוקלט על ידי הזמרת-יוצרת הגרמנייה קים פטרס, מתוך אלבום הבכורה שלה, Clarity (2019).
הוא יצא לאור ב-28 ביוני 2019, על ידי חברת התקליטים שלה, BunHead.
בין 2018 ל-2019 הקליטה פטרס את אלבום הבכורה שלה, במסגרתו הוציאה פטרס שתים-עשרה רצועות בסך הכול.
לאחר מכן, הוחלט להוציא את "Icy" כסינגל המוביל מתוכו באותו היום בו הוציאה את האלבום עצמו.
בסמוך לכך, פרסמה פטרס עטיפות לשירים נוספים מתוך האלבום, שלא יצאו כסינגלים.
הווידאו קליפ הרשמי של "Icy" הועלה לערוץ היוטיוב של קים פטרס ב-15 באוקטובר 2019 וצבר למעלה מ-4.9 מיליון צפיות.
אזורתאריך יציאהפורמטחברת תקליטיםמקורכלל העולם28 ביוני 2019הזרמת מוזיקה • הורדה דיגיטליתאמיגו • ריפבליק
Identified (בעברית: "זוהה") הוא אלבום האולפן השני של ונסה הדג'נס, שיצא ב-1 ביולי 2008 בארצות הברית.
הוא יצא לאור גם ב-24 ביוני 2008 ביפן, ב-13 בפברואר 2009 ברוב מדינות אירופה וב-16 בפברואר 2009 בבריטניה.
הדג'נס יצאה למסע ההופעות הראשון שלה – Identified Summer Tour, שהתקיים בין אוגוסט לספטמבר 2008 על מנת לקדם את האלבום שלה.
"Sneakernight" יצא כסינגל הראשון והיחיד מהאלבום.
רותם, יצא ב-27 במאי 2008 בארצות הברית וב-8 בפברואר 2009 באירופה.
השיר הגיע למקום ה-88 בבילבורד הוט 100. הקליפ צולם על ידי מלקולם ג'ונס ויצא ב-13 ביוני 2008.
"Ich komme" (בעברית: "אני באה") הוא סינגל שהוקלט על ידי הזמרת הפינית אריקה ויקמן, ונכתב על ידי קריסטל רוסברג ויורי רוסברג.
הוא יצא לאור ב-17 בינואר 2025 דרך חברת התקליטים וורנר מיוזיק פינלנד, ונבחר לייצג את באירוויזיון 2025, שהתקיים בבזל שבשווייץ.
"Ich komme" נכתב והופק על ידי כריסטל רוסברג ויורי רוסברג (Roos+Berg).
השיר משלב דיסקו פיני ומוזיקה אלקטרונית.
מילות השיר מבטאות מסר של הנאה, אקסטזה ותחושת טראנס, וכן עוסקות בהנאה מינית ובהגעה לאורגזמה.
תאגיד השידור הפיני, Yleisradio Oy (Yle), ארגן תחרות בת שבעה משתתפים, Uuden Musiikin Kilpailu 2025, אשר כללה גמר יחיד שנערך ב-8 בפברואר 2025, במטרה לבחור את נציגות פינלנד לאירוויזיון 2025. זו הייתה המהדורה ה-14 של התחרות.
הזוכה נקבעה באמצעות שילוב של 75% הצבעת קהל ו-25% הצבעת שופטים.
ב-8 בינואר 2025 הוכרז כי ויקמן תשתתף בתחרות, בעוד שקליפ השיר שלה יצא לאור ב-17 בינואר.
השיר דורג במקום הראשון עם 430 נקודות.
פינלנד שובצה להתחרות בחלקו השני של חצי הגמר השני, שהתקיים ב-15 במאי.
פינלנד הופיעה כמדינה ה-16 והאחרונה, אחרי .
בסוף הערב הוכרזה פינלנד כאחת מעשר המדינות שהעפילו לשלב הגמר.
מאוחר יותר התברר כי פינלנד דורגה במקום השלישי עם 115 נקודות.
פינלנד שובצה להופיע במחצית הראשונה.
פינלנד שובצה כהופעה ה-13, אחרי ולפני .
פינלנד דורגה במקום ה-11 עם 196 נקודות; 88 מהשופטים ו-108 נקודות מהקהל.
If U Seek Amy (בעברית: אם אתה מחפש את איימי) הוא שיר פופ של הזמרת-יוצרת האמריקאית בריטני ספירס, והשלישי שיצא כסינגל מאלבומה השישי, Circus.
השיר נכתב בשיתוף פעולה ביחד עם מקס מרטין שכתב לה בעבר את השירים "", "" ו-"Oops!...
עם יציאתו, נכנס השיר אל המקום ה-1 במצעד שבאוקראינה, וה-1 במצעד שבברזיל.
עם יציאתו של הסינגל לרדיו, החליטו מספר תחנות שלא להשמיעו.
הסיבה לכך, לפי טענתן, שקיים בשיר מסר שלילי ובוטה.
בסוף הפזמון קיימת השורה "All of the Boys and all of the Girls are Begging to If U Seek Amy" (בתרגום חופשי: כל הבנים וכל הבנות מתחננים אם אתה מחפש את איימי).
לטענתן של אותן תחנות הרדיו, אין הקשר הגיוני בין המילים הללו, ושלדעתן המילים "If U Seek Amy" הן בסך הכל ראשי תיבות של המילים "F.U.C.K Me", על פי רצף האיות הבא:
על פי כן, מילות השיר לדעתן הן בעצם רמז נסתר, "כל הבנים וכל הבנות רוצים לשכב איתי", "All of the Boys and all of the Girls are Begging to F.U.C.K Me", שבו בריטני אומרת שכל הבנים וכל הבנות רוצים לשכב איתה.
לכן החליטו שלא להשמיע שיר זה בתחנתן.
מבקרים מסוימים אף טענו שיש להחרים שיר זה בשל בוטות.
קבוצה של אימהות זועמות מאוסטרליה יצאו במחאה נגד השיר הזה וסירבו שישמיעו אותו בתחנות הרדיו.
בתגובה לכך, דובריה של ספירס טענו כי: "זוהי לא הכוונה האמיתית של השיר.
זו בסך הכל שגיאת איות והגייה".
צילום הקליפ של השיר החל ב-7 בפברואר 2009, על ידי ג'ק נאווה, שעבד איתה בעבר על הקליפ של "My Prerogative".
הקליפ מתחיל כשאישה, נדמה כי מגישת חדשות, קוראת בשם השיר "If U Seek Amy" ובתחתית, כותרת חדשות אשר מודיעה כי מילות השיר של ספירס מתבטאות באופן בוטה.
בהמשך, מצולמים אנשים מתלבשים או נראים כשהם שיכורים, כנראה חוגגים במסיבה.
ברקע מתחיל השיר, ולאחר מכן הצילום נעצר בנקודה אחת, כשספירס צצה מלמטה כאילו קמה.
ספירס מסתובבת בבית ומסתכלת על חפצים ואנשים (יש החושבים שזהו ניסיון להראות את "החיפוש אחר איימי"), ובבוא הפזמון, ספירס רוקדת בחדר צפוף ומעורפל בליוויים של מספר בחורים חצי-עירומים.
כשהפזמון מסתיים, ספירס נראית באותו חדר או אחר הדומה לו, ונראית רוקדת באלתור, נשכבת על שולחנות, ובעיקר משדרת מיניות.
בחזור הפזמון, שוב נראית ספירס רוקדת, כנראה את אותו ריקוד, הפעם בליוויין של בחורות ובחדר בעל עיצוב ואורות צבעוניים.
אז נראים צלמי פפראצי שמצלמים את ספירס, והשיר נגמר כשנראית תמונה של ספירס שולחת נשיקה באוויר.
הקליפ מסתיים כשמופיעה שנית מגישת החדשות מתחילת הקליפ, ואומרת "אין בדבר שום היגיון, הלא כן?".
מקוםתאריםמכירותאוסטרליה (ARIA)זהב35,000ארצות הברית (RIAA)פלטינה 2×2,000,000סיכוםבכל העולםN/a1,700,000
מדינהתאריך יציאהפורמטחברת תקליטיםמקורארצות הברית10 במרץ 2009רדיו מיינסטריםג'ייב • זומבהאירלנד13 במרץ 2009הורדה דיגיטליתסוני מיוזיקניו זילנד16 במרץ 2009גרמניה12 באפריל 2009תקליטור29 במאי 2009סינגל מקסיארצות הברית2 ביוני 2009מיני-אלבום דיגיטלי (רמיקסים)ג'ייב • זומבההממלכה המאוחדת15 ביוני 2009סוני מיוזיק
"If I Fell" (בעברית: "אם אפול", או עם המשך השורה - "in Love with You": "אם אתאהב בך") הוא שיר רוק אנד רול ומרזיביט של להקת הביטלס מהאלבום A Hard Day's Night, שנכתב בעיקר על ידי ג'ון לנון, אך הקרדיט ניתן ללנון-מקרטני.
השיר מתאפיין במבנה בלתי רגיל הכולל הקדמה שלא חוזרת במהלך השיר ולאחריה בתים רצופים (בלי פזמון מובהק), כשכל אחד מהם מתרחב מעט מקודמו.
ההרמוניה בשיר מורכבת משני חלקים נפרדים המורכבים כל אחד ממהלך הרמוני נפרד.
המרכז הטונאלי מתחלף במהלך השיר בין רה במול מז'ור לרה מז'ור.
בהקלטה שרים לנון ומקרטני ביחד לתוך מיקרופון אחד.
השיר נפתח בקטע מבוא שלנון לא שר.
לכל פסוק שקדם לקטע ב' (גשר או אמצע שמונה) יש סיומת מעט שונה, מה שיוצר מעבר חלק בין השניים.
שאר השיר משתמש בהרמוניה של שני חלקים, כאשר לנון שר את התווים הנמוכים בעוד מקרטני שר את התווים הגבוהים יותר.
הוא כולל את שינויי האקורדים המורכבים של לנון: השינויים העיקריים ממי במול מינור לרה מז'ור בסוף המבוא, המנוגנים בסדרה של אקורדים יורדים; שאר היצירה משתמשת בעיקר באקורדים פתוחים, כולל D תשיעית יוצאת דופן דומיננטית.
לנון ומקרטני חלקו מיקרופון אחד "בשביל ההרמוניות הקרובות של האחים אברלי".
כמו רוב היצירות המוקדמות של הביטלס, השיר יצא בשני מיקסים שונים למונו וסטריאו.
שירת הפתיחה של לנון היא חד-פעמית במונו, אך כפולה במיקס הסטריאו.
"If I Fell" היה חלק מהרפרטואר של הביטלס במהלך סיבוב ההופעות שלהם בארצות הברית ובקנדה בשנת 1964. הלהקה בדרך כלל ביצעה את השיר מהר יותר מגרסת האולפן, ולנון ומקרטני שרו אותו לעיתים קרובות בצחוק מודחק בקושי.
יותר מפעם אחת הוא הוצג כ"If I Fell Over".
"If I Fell" שוחרר כבי-סייד של הסינגל האמריקאי "And I Love Her" בקפיטול 5235. בתור הבי-סייד, הוא הגיע למקום ה-53 במצעד הבילבורד הוט 100. למקום ה-28 בקנדה.
גם כסינגל בנורווגיה, שם הגיע למקום הראשון.
בבריטניה, הוא יצא לאור ב-4 בדצמבר 1964 כ-A-side של סינגל "Tell Me Why" ב-Parlophone DP 562. הסינגל היה מיועד לייצוא, אך כמה קמעונאים מכרו אותו בבריטניה בכל מקרה.
השיר לא נכנס למצעדים שם ובדרך כלל אינו נחשב לסינגל "רשמי" בבריטניה.
מארון 5 הוציאו גרסה אקוסטית של השיר באלבומם "Acoustic 22.1.03".
אוון רייצ'ל ווד שרה את השיר בסרט "מעבר ליקום".
בסרטו של אלן פארקר, "ימים אחרונים של אהבה" (Shoot the Moon) שרה דיאן קיטון את השיר באמבטיה כבהסח הדעת, בשעה שמילות השיר מתארות במדויק את הסיטואציה בה היא נמצאת בחייה.
ג'ון לנון - שירה וגיטרה אקוסטית.
רינגו סטאר - תופים וכלי הקשה.
If I Never See Your Face Again (בעברית: אם לא אראה את פנייך שוב) הוא שיר של להקת הרוק מארון 5 בהשתתפות ריהאנה.
השיר יצא לאור כסינגל הרביעי מתוך אלבום האולפן השני של הלהקה, It Won't Be Soon Before Long.
השיר נכתב על ידי אדם לוין וג'יימס ולנטיין.
השיר מופיע באלבום It Won't Be Soon Before Long, בגרסה הרגילה, ללא ריהאנה, ובגרסה המחודשת של האלבום Good Girl Gone Bad, של ריהאנה.
אדם לוין, סולן מארון 5, אמר בראיון שהוא ביקש מריהאנה להקליט כמה קטעים מהשיר באולפן ההקלטות.
לוין אמר שאם יש "קסם" בין שני אמנים, אז "אתה לא צריך אפילו לחשוב על זה".
במהלך הראיון אישרה ריהאנה כי שיתוף הפעולה הזה יכלל בהוצאה המחודשת של אלבומה Good Girl Gone Bad, וגילתה כי תמיד רצתה לעבוד עם הלהקה וזה היה כבוד בשבילה כאשר הם פנו אליה.
"If I Had a Hammer" (תורגם על ידי דרורה חבקין כ"פטיש לו היה לי") הוא שיר מחאה שנכתב על ידי פיט סיגר ולי הייז.
השיר נכתב עבור סעודה של המפלגה הקומוניסטית של ארצות הברית ב-3 ביוני 1949, במחאה על משפטם של חברי המפלגה שנאשמו בהפרת חוקים שנחקקו על מנת להצר את פעילותם.
השיר היה להמנון של התנועה לזכויות האזרח של ארצות הברית, לצד We Shall Overcome ונבחר להיות "השיר של ויקיליקס".
בין מבצעי השיר נמנים ארלו גאת'רי וסם קוק, וכמו כן ביצע קלוד פרנסואה גרסה צרפתית של השיר בשם Si j'avais un marteau.
השיר תורגם לעברית על ידי דרורה חבקין ובוצע על ידי גאולה גיל והוא משולב בפזמון החוזר של השיר "אף אחד" של להקת הדג נחש, כמו כן בוצע השיר בגרסה שונה על ידי דורית ראובני ושדות ירוקים בזהו זה!.
במהלך עונתה השלישית של "קרובים קרובים" בוצעה גרסה פארודית קצרה לשיר בפרק "אין אהבות שמחות".
על פני התבל תרגום עדנה פלג
זהו האלבום השני של הלהקה, ומכר מספר לא רע לפני האלבום הידוע In the Land of Grey and Pink.
האלבום היווה אבן דרך, ששילב בין הומור וצליל פרוגרסיבי, לבין מוזיקה קלאסית וג'אז.
האלבום יצא על ידי חברת התקליטים דקה רקורדס כמו ששיר הנושא יצא על סינגל.
ההקלטה הזו הפכה לצליל הידוע של קרוואן ביותר שנשמע ברוב ההוצאות של 1975. "For Richard" (מחרוזת שמשכה 14:21) הפך למרכיב עיקרי במופעי קרוואן ובדרך כלל נשמע כקרוב יותר.
גרסה תזמורתית מלאה נמצאת באלבום ההופעה עם תזמורת, Caravan and the New Symphonia.
שם האלבום ושיר הנושא בא מדבריו של הקומיקאי ספייק מיליגאן.
האלבום יצא מחדש על גבי תקליטור בגרסה מחודשת ומשופרת אשר שיפרה את איכות השמיעה (רימסטר) יחד עם זאת, נוספו גם להוצאה זו רצועות בונוס
כל השירים נכתבו על ידי דויד סינקלייר, ריצ'רד סינקלייר, פאי הסטינגס וריצ'רד קוהלן
רצועות בונוס במהדורת רימסטר משנת 2001
פאי הסטינגס - גיטרה חשמלית (6 ו-12 מיתרים), שירה, כלי הקשה
דויד סינקלייר - אורגן האמונד, צ'מבלו, פסנתר
ריצ'רד סינקלייר - גיטרה בס, שירה, כלי הקשה
ג'ימי הסטינגס - חליל צד, סקסופון
If It's Lovin' That You Want (בעברית: אם זו האהבה שאתה רוצה) הוא סינגל של זמרת הרית'ם אנד בלוז והרגאיי ריהאנה מאלבום אולפן הבכורה שלה, Music of the Sun.
השיר נכתב על ידי אלכסנדר מוסלי, ג'ין קלוד, לורנס פרקר, שמואל ברנס וסקוט לה-רוק, והופק על ידי קרל סטורקן ואוון רוג'רס.
ב-13 בספטמבר 2005 השיר יצא לאור כסינגל השני ואחרון מהאלבום לאחר הצלחתו של סינגל הבכורה, "Pon de Replay".
מבחינה לירית בשיר ריהאנה אומרת לבחור לשה שיש לה את האהבה שהוא צריך ושאם הוא רוצה אותה שיראה לה את זה.
השיר קיבל ביקורות מעורבות ממבקרי המוזיקה אם כי חלק מהמבקרים החמיאו ליכולות הווקאליות שלה בשיר ועל ההרכב המוזיקלי של השיר.
השיר לא זכה להצלה כקודמו כאשר השיר דורג במצעד בילבורד הוט 100 האמריקאי במקום ה-36, וב-40 העליונים בחלק ממדינות אירופה.
בניו זילנד ואוסטרליה השיר כן זכה להצלחה כאשר הגיע לעשירייה הפותחת במדינות אלה.
הווידאו קליפ לשיר שבוים על ידי מרקוס ראבוי מציג את ריהאנה בחוף ים שהיא רוכבת על אופנוע ים, רוקדת ועוד.
בשל שחרורו המוקדם של אלבומה השני של ריהאנה, "A Girl Like Me", סינגל זה היה לסינגל השני והאחרון מתוך האלבום.
השיר שוחרר בתור הסינגל השני מהאלבום ב-13 בספטמבר 2005 לאחר ההצלחה של קודמו.
הוא נכתב על ידי סמואל בארנס, סקוט לה רוק, מקבה רידיק, ז'אן קלוד אוליבר ולורנס פארקר והופק על ידי שני האחרונים תחת שם הבמה שלהם, "Poke & Tone of Trackmasters".
מבחינה ווקאלית ריהאנה שרה מקול נמוך (F3) לקול גבוה (G5) וההפך והיא שרה אותו בסולם של A-flat בקצב של 98 ביטים לדקה.
בנוסף לשיר יצא גם חלק שני אשר נכלל כרצועת בונוס באלבומה השני וכולל את השתתפותו של הראפר קורי גאנז.
השיר קיבל ביקורות מעורבות אם כי מבקרי המוזיקה שיבחו את הביצועים הווקאלים של ריהאנה.
ביל למב מ-"About.com" כתב שלמרות שהזמרת מספקת "שירה פשוטה ונעימה", קולה נשמע "קל מדי" ו"דק".
לאמב המשיך להגיב על השיר, וכתב כי למרות שהשיר "מהנה להקשיב לו וקייצי הוא לא קליט, הוא נכשל להיות עם פזמון כמו של "Pon de Replay".
אם כי הוא בכל זאת גם החמיא לקולה של ריהאנה ואמר "שהוא חושף את הרבגוניות שלה ואת הטווח הקולי שלה".
כתב מטעם בילבורד שיבח את השיר וכתב שחתימת הרגאיי הטרופית של ריהאנה עם פזמון ממכר אך לא ניתן להתעלם גם מהמונוטוניות שבשיר.
בניו יורק טיימס נכתבו שתי ביקורות על השיר כאשר בביקורת אחת נכתב שהשיר "פחות טוב בהשוואה לסינגל הקודם שלה" ואילו בביקורת אחרת נכתב שהשיר הוא "די טוב".
השיר לא הצליח לשחזר את ההצלחה של קודמו כאשר הצליח להגיע לעשירייה הפותחת רק ב-3 מדינות.
בארצות הברית השיר הגיע בשיאו למקום ה-36 בלבד ולמקום ה-99 במצעד שירי ה-R&B וההיפ-הופ של בילבורד.
באוסטרליה השיר כן זכה להצלחה כאשר הגיע למקום ה-9 במדינה ובילה בסך הכל 3 שבועות בעשירייה הפותחת ו-14 שבועות במצעד עצמו.
גם בניו זילנד השיר זכה להצלחה כאשר הצליח להגיע בשבוע הראשון שלו למקום ה-12 במדינה ולאחר 4 שבועות בעשרים העליונים הצליח להגיע למקום ה-9 ושהה בסך הכל 12 שבועות במצעד.
באירופה הצלחת השיר הייתה בינונית כשאר הצליח להגיע למקום ה-25 בלבד במצעד השירים האירופאי.
באוסטריה השיר הגיע למקום ה-31 בלבד וירד מהמצעד לאחר 11 שבועות.
בשווייץ ובהולנדבאזור פלנדריה השיר זכה להצלחה גדולה יותר כאשר הגיע בשיאו למקום ה-19 ובילה 12 שבועות במצעד ובהולנד הגיע למקום ה-13 אך ירד מהמצעד לאחר 7 שבועות בלבד.
באזור פלנדריה של בלגיה השיר הגיע למקום ה-50 בלבד וירד מהמצעד לאחר שבוע בלבד אך בינואר 2006 חזר שוב למצעד אך הגיע למקום ה-25 וירד מהמצעד לאחר 10 שבועות.
בבריטניה השיר אמנם הגיע למקום ה-11 אך נשר מהמצעד לאחר 5 שבועות בלבד.
בסך הכל מכר השיר בכל העולם 750 אלף עותקים.
הקליפ לשיר צולם על חוף קליפורניה במאליבו מרקוס רבווי.
בריאיון ל-MTV News, ריהאנה דיברה על מהלך הצילומים, ואמרה: "המים היו כל כך קרים ...
אבל הו אלוהים, היה לנו כל כך כיף...
התנגשנו אחד בשני אם אופנועי ים ושיחקנו בכדור".
במהלך הראיון, הזמרת פירטה עוד יותר על תוכן הווידאו ואת המשמעות מאחוריו: "זה וידאו שהוא על כיף, נותן את האווירה של הקאריביים ...
שכבתי על החול כמו בתולת ים...
ואני פשוט [עושה] למצלמה כאילו זה החבר שלי, עכשיו אנחנו הולכים לעשות [כמה סצנות עם] לפידים, זה הולך להיות מדהים".
קטעי הריקוד בסרטון היו כוריאוגרפיה של הכוריאוגרפית הידועה פטימה רובינסון.
הקליפ מתחיל עם סצנות של ריהאנה רוקדת לאורך החוף ורוכבת על אופנועי ים עם חברים.
לאחר מכן נראית ריהאנה רוקדת על משטח חלק ליד הים עם קבוצת רקדניות נוספות.
בפזמון השני של השיר נראית ריהאנה שהיא שוכבת לצד החוף תוך כדי שהיא מביטה במצלמה ושרה את מילות השיר.
לקראת סוף השיר נראית ריהאנה רוקדת על החוף עם רקדנים נוספים שהיא מוקפת בלפידים המאירים את החוף.
מקוםתאריםמכירותארצות הברית (RIAA)זהב500,000בריטניה (BPI)כסף80,000גרמניה (BVMI)50,000
מדינה תאריך יציאה פורמט חברת תקליטיםמקור ארצות הברית 13 בספטמבר 2005רדיו שירים אורבנייםדאף ג'אם • SPR רדיו שירים קצביים גרמניה 2 בדצמבר 2005תקליטור יוניברסל מיוזיק גרופ מקסי סינגלגרמניה 18 בינואר 2006 הורדה דיגיטליתאיטליה
If I Were a Boy (בעברית: אם הייתי בן) הוא שיר של הזמרת האמריקאית ביונסה מאלבומה השלישי I Am...
השיר יצא כסינגל הראשון מן האלבום ב-12 באוקטובר 2008.
השיר נכתב על ידי BC ג'ין וטובי גד, והופק על ידי טובי גד וביונסה.
השיר נכתב תחילה רק על ידי ג'ין בהשראת פרידה קשה ממערכת יחסים רומנטית, אך נדחה על ידי חברת התקליטים.
לאחר מכן יצרה ביונסה את גרסתה.
ג'ין כעסה כאשר שמעה שהשיר נבחר לסינגל באלבום, אך השתיים הגיעו להסכמה.
השיר נבחר כסינגל המוביל באלבום לצד השיר "".
שני שירים אלו נבחרו לסינגלים כדי להראות את הניגוד בין אישיותה הרגועה והעדינה של ביונסה, לבין אישיותה האגרסיבי על הבמה, Sasha Fierce.
לשיר יצא גרסה בספרדית תחת השם "Si Yo Fuera un Chico" שיצאה באופן דיגיטלי במקסיקו וספרד.
"If I Were a Boy" הוא שיר מסוג פופ ובלדה, השואבת השפעות מפולק רוק, שבאות לידי ביטוי בצלילי גיטרות אקוסטיות, תופים וכלי מיתר.
מילות השיר מתארות אי הבנות בין המין בנשי למין הגברי ואיך זאת באה לידי ביטוי במערכת יחסים.
השיר קיבל שבחים רבים מאוד ממבקרי המוזיקה, שהחמיאו על הביצועים הקוליים המיוסרים והרגשיים של ביונסה, ואף טענו כי השיר הוא העבודה הטובה ביותר של ביונסה עד אותו יום.
הסינגל היה להצלחה מסחרית גדולה מאוד ומוקם בטופ 10 במצעדים רבים בעולם.
הסינגל הגיע למקום הראשון בלמעלה משמונה מדינות באירופה, כולל בריטניה, שם זהו הסינגל הנמכר ביותר של ביונסה עד היום.
השיר הגיע לשיא שהגיע למקום ה-3 במצעד בילבורד הוט 100 של ארצות הברית.
הסינגל הגיע למעמד מולטי פלטינום באוסטרליה, קנדה וארצות הברית, שם מכר למעלה מ-3 מיליון עותקים.
לשיר יצא וידאו קליפ שנוהל על ידי ג'ייק נאוה.
נושא הקליפ היה היפוך התפקידים בין גבר ואישה במערכת יחסים כאשר בסופו של הקליפ התפקידים חוזרים למצב הרגיל.
הקליפ שימש קליפ גם לגרסה הספרדית של השיר.
את השיר ביצעה ביונסה בהופעות ובאירועים רבים, ביניהם, טקס פרסי גראמי ה-52 והמופע של אופרה וינפרי.
זאת ועוד, השיר בוצע על ידי הזמרת ריבה מק'אנטייר ואף זאת הוסיפה אותו לאלבומה "All the Women I Am" והוציאה אותו לאור כסינגל.
If I Didn't Have You (בעברית: בלעדיך, חבר), הוא שיר מתוך הסרט "מפלצות בע"מ" שנכתב על ידי רנדי ניומן.
בסרט, השיר מושר בידי הדמויות סאלי ומייק וואזובסקי בכותרות הסיום אשר אותם מדבבים במקור ג'ון גודמן ובילי קריסטל ובגרסה העברית נתן דטנר ותומר שרון.
השיר זכה בפרס אוסקר לשיר המקורי הטוב ביותר, וכן היה גם זכייתו הראשונה באוסקר עבור היוצר רנדי ניומן.
טרם כן, היה מועמד ניומן 15 פעמים לפרסי המוזיקה השונים בטקס האוסקר, אך לא זכה בהם.
If I Could (בעברית: אם הייתי יכול) הוא שיר של הראפר הבריטי ויילי בהשתתפות הזמר-יוצר הבריטי אד שירן.
השיר הוא הסינגל השני מתוך המיני-אלבום השני של ויילי, Chill Out Zone.
הוא פורסם ב-15 במאי 2011 להורדה דיגיטלית בממלכה המאוחדת.
הקליפ הועלה ליוטיוב ב-1 במאי 2011, צולם בקינגסטון, ג'מייקה והופק על ידי בן פיטרס.
השיר הגיע למקום ה-26 במצעד האינדי הבריטי.
IfNotNow היא תנועה פוליטית של יהודים אמריקאים המתנגדת לכיבוש הישראלי ביהודה ושומרון וברצועת עזה.
פעילי התנועה מארגנים הפגנות נגד פוליטיקאים אמריקאים ומוסדות יהודיים התומכים בכיבוש.
תנועת IfNotNow נוסדה ביולי 2014 כתנועת מחאה נגד תמיכת מוסדות יהדות ארצות הברית בפעולותיה של ישראל במהלך מבצע צוק איתן ברצועת עזה.
חלק מחברי התנועה היו פעילים לפני כן בארגון ג'יי סטריט.
שם התנועה נגזר מדבריו של הלל הזקן: "אם אין אני לי, מי לי?
הפעילות הראשונה של התנועה הייתה ב-28 ביולי 2014, בהפגנה בניו יורק נגד מבצע צוק איתן בה קראו קדיש על הקורבנות הפלסטינים והישראלים של המבצע, בסמוך למשרדי ועידת הנשיאים של הארגונים היהודיים העיקריים בארצות הברית.
לאחר מכן ארגנה התנועה מספר רב של הפגנות.
לאחר שדונלד טראמפ הפך לנשיא ארצות הברית, מחתה התנועה נגד מדיניותו וכן נגד בנימין נתניהו.
בפברואר 2017 נעצרו 6 חברי התנועה לאחר שתקעו בשופר והפריעו בסנאט לשימוע של דייוויד פרידמן, לקראת מינויו לתפקיד השגריר בישראל.
ב-28 ביוני 2018 החליטו חמש חברות IfNotNow שהשתתפו בפרויקט תגלית לעזוב את הקבוצה ולהצטרף לארגון "שוברים שתיקה" לסיור בחברון שנועד להכיר את הכיבוש הישראלי.
המשתתפות שיתפו את האירוע ברשתות החברתיות, ועוררו שיח בינלאומי בטענה שמארגני הטיול מונעים מהם "לראות את הפנים האחרים של המציאות הישראלית".
בתגובה יו"ר הסוכנות היהודית לשעבר, אברהם בורג, ביקש ממארגני תגלית: "אם אין לנו מה להסתיר, בואו נראה להם הכל".
ב-15 ביולי 2018 קרה אירוע דומה: שמונה חברי IfNotNow שהשתתפו בטיול של תגלית עזבו את הקבוצה במהלך ביקור בעיר דוד בסילוואן, והצטרפו לפעילי "שלום עכשיו" לביקור בבית משפחת סומרין בסילוואן, שעמותת אלע"ד וקק"ל מנסות לפנותה מביתה.
"If It's Over" (בעברית: אם זה נגמר) הוא סינגל של הזמרת-יוצרת מריה קארי מתוך אלבום ההופעה החיה שלה MTV Unplugged, ומאלבומה השני Emotions.
השיר אומנם הופיע במקור באלבומה השני אך הוא גם נכנס לאלבום ההופעה החיה בגרסת הופעה חיה שלה ויצא כסינגל ממנו ב-28 באוגוסט 1992.
השיר הגיע למקום השמונים במצעד השירים שבהולנד.
השיר נכתב והופק על ידי קארי עצמה והזמרת קרול קינג אם כי גרסת ההופעה החיה אשר מופיעה באלבום ההופעות החיות הופקה על ידי קארי ווולטר אפאנאסייף.
מבחינה לירית השיר מדבר על מערכת יחסים שהולכת ודועכת, ויש ספקות לגבי ההמשך שלה.
באחת מההופעות של קארי עם השיר "Vision of Love" צפתה בה הזמרת קרול קינג וגילתה בה עניין.
תחילה קינג הציעה לה לבצע גרסת כיסוי לשיר "" של אריתה פרנקלין אך קארי סירבה.
למרות סירובה של קארי קרול קינג הייתה נחושה לעבוד עם קארי והיא טסה לניו יורק על מנת לעבוד עם קארי על שיר מקורי.
במהלך עבודה משותפת שלה עם קארי נולד הרעיון לכתוב את "If It's Over".
על העבודה המשותפת של הנשים קינג אמרה: "אני אוהבת את הקול שלה, היא מאוד אקספרסיבית, היא נותנת הרבה משמעות למה שהיא שרה".
בעקבות יציאת אלבום ההופעות החיות שלה MTV Unplugged, קארי ביצעה את השיר במסגרת ההופעה החיה שלה בחסות MTV ולאחר מכן הוציאה אותו כסינגל תחת הגרסה הזו.
הגרסה החיה לא כוללת את הבית השני והפזמון, מאחר שרוב שירי המופע קיבלו גרסה מקוצרת יותר מגרסתם המקורית.
השיר יצא במספר מדינות מצומצם בלבד ולא יצא לו קליפ רשמי.
על מנת לקדם את השיר ביצעה אותו בטקס פרסי הגראמי ובתוכנית SNL.
השיר זכה לביקורות חיוביות ומעורבות כאחד.
"If I Can't Have You" (בעברית: אם אני לא יכול שיהיה לי אותך) הוא סינגל שהוקלט על ידי הזמר-יוצר הקנדי שון מנדס.
השיר יצא לאור ב-3 במאי 2019, על ידי חברת התקליטים איילנד רקורדס, כסינגל מתוך האלבום, Shawn Mendes.
השיר יצא בחמישה פורמטים; תקליטור, הורדה דיגיטלית, תקליט 7 אינץ', הזרמת מוזיקה וקלטת שמע.
השיר נכתב על ידי שון מנדס, טדי גייגר, סקוט האריס ונייט מרסראו, והופק על ידי מנדס, גייגר, האריס, מרסראו, ולטה ומארק ויליאמס.
מנדס התראיין לרדיו ביטס 1, שם אמר כי מתוך 45 שירים שכתב בחצי השנה האחרונה, החליט לבחור בשיר הזה ולהוציא אותו כסינגל.
הווידאו קליפ המלא שיצא עבור השיר, הועלה לערוץ היוטיוב של שון מנדס ב-3 במאי 2019, בסמוך לצאתו של השיר כסינגל.
הקליפ צולם בשחור-לבן, ולאורכו ניתן לראות את מנדס מבצע פעולות יומיות שונות.
בפחות משלוש שעות, צבר השיר 1.5 מיליון צפיות.
מדינהתאריך יציאהפורמטחברת תקליטיםמקורעולם3 במאי 2019הזרמת מוזיקה • הורדה דיגיטליתאיילנדארצות הברית7 במאי 2019רדיו להיטים עכשוויים
If I Could Turn Back Time: Cher's Greatest Hits (בעברית: "אילו יכולתי להחזיר את הזמן לאחור: הלהיטים הגדולים ביותר של שר") הוא אלבום האוסף הרביעי של זמרת הפופ האמריקנית, שר אשר הופץ בצפון אמריקה בלבד.
האלבום יצא לאור ב-9 במרץ 1999, על ידי חברת התקליטים גפן רקורדס.
עם יציאתו נכנס האלבום אל המקום ה-57 במצעד הבילבורד 200. האלבום זכה במעמד זהב בארצות הברית עם מכירות העולות על חצי מיליון.
"Idontwannabeyouanymore" (בעברית: אנילארוצהלהיותאתיותר) הוא סינגל שהקליטה הזמרת-יוצרת האמריקאית בילי אייליש, מתוך המיני-אלבום הראשון שלה, Don't Smile at Me.
השיר יצא לאור ב-21 ביולי 2017, על ידי חברות התקליטים דארק-רום רקורדס ואינטרסקופ רקורדס, כסינגל החמישי מתוך המיני-אלבום.
השיר הוא שיר בסגנון האלקטרופופ.
בארצות הברית קיבל את תואר הפלטינה הכפולה, על מכירות של למעלה משני מיליון עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-700 מיליון השמעות.
הורטיקל וידאו שיצא עבור השיר פורסם לראשונה ב-4 בינואר 2018. בקליפ ניתן לראות את בילי אייליש, כשהיא מדברת אל עצמה תוך שהיא מביטה במראה ומביעה שנאה עזה כלפי עצמה.
היא מציינת כי נמאס לה להיות עצמה וכי היא אינה אוהבת את עצמה בשום צורה שהיא.
נכון לאפריל 2020, מונה הצפיות של הקליפ עומד על כ-490 מיליון צפיות.
מקוםתאריםמכירותאוסטרליה (ARIA)פלטינה70,000איטליה (FIMI)זהב35,000ארצות הברית (RIAA)פלטינה 2×2,000,000בריטניה (BPI)זהב400,000דנמרק (IFPI Denmark)זהב45,000מקסיקו (AMPROFON)פלטינה 2× + זהב150,000פולין (ZPAV)פלטינה20,000פורטוגל (AFP)פלטינה10,000צרפת (SNEP)זהב100,000קנדה (Music Canada)פלטינה80,000 מכירות + הזרמת מדיה בלבד
If We Ever Meet Again (בעברית: אם אי פעם ניפגש שוב) הוא סינגל שהוקלט על ידי הזמר האמריקאי טימבלנד בשיתוף עם הזמרת-יוצרת האמריקאית קייטי פרי.
השיר יצא לאור ב-1 בדצמבר 2009 על ידי חברות התקליטים אינטרסקופ רקורדס ובלאק-גראונד רקורדס.
הסינגל יצא מתוך אלבומו השלישי של טימבלנד, Shock Value II.
השיר הגיע למקום ה-37 במצעד הבילבורד הוט 100.
ביוני 2017, פרסמה חברת המצעדים הרשמית כי מכירותיו במדינה עולות על למעלה מ-434,000 עותקים בסך הכול.
באוקטובר 2017, פורסם על ידי איגוד תעשיית ההקלטות הצרפתי כי השיר נמכר בלמעלה מ-85,000 עותקים במדינה.
הווידאו קליפ הרשמי של השיר פורסם ב-10 בפברואר 2010. בתחילת הקליפ, ניתן לראות הבזקים מהירים בהם ניתן לראות את טימבלנד נמצא במוזאון במכירה פומבית.
בהמשך, ניתן לראות את טימבלנד ופרי יחד מצבעים את השיר.
נכון לאפריל 2022, מונה הצפיות של הקליפ עומד על למעלה מ-153 מיליון צפיות.
מקוםתאריםמכירותאוסטרליה (ARIA)פלטינה70,000איטליה (FIMI)זהב15,000בריטניה (BPI)זהב434,000ניו זילנד (RMNZ)פלטינה15,000צרפת (SNEP)85,000שווייץ (IFPI Switzerland)זהב15,000
מדינהתאריך יציאהמקורבריטניה15 בפברואר 2010ארצות הברית16 בפברואר 2010צרפת22 בפברואר 2010גרמניה26 בפברואר 2010
Idol (בעברית: אֱלִיל) הוא סינגל שהוקלט על ידי להקת הקיי-פופ BTS, ביחד עם הראפרית הטרינידדית ניקי מינאז', מתוך אלבום האוסף Love Yourself: Answer.
השיר יצא לאור ב-24 באוגוסט 2018, כסינגל הראשון והיחיד מתוך אלבום האוסף.
השיר נכתב על ידי באנג סי-היוק, רומן קמפולו, פידוג, סופרים בוי, RM, אלי טמפוסי וניקי מינאז' והופק על ידי פידוג.
במקור, יצא השיר כבר ב-24 באוגוסט 2018, בגרסה קוריאנית ובהמשך בשנת 2019, יצא לאור מחדש בגרסה יפנית, תוך שיצאה גרסה בה מתארחת ניקי מינאז'.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-165 מיליון השמעות.
הווידאו קליפ הרשמי של השיר פורסם ב-24 באוגוסט 2018, ביום צאתו כסינגל, תוך ששבר שיא היסטורי בכך שצבר למעלה מ-43 מיליון צפיות בפחות מיממה.
הקליפ זכה להצלחה בינלאומית ונחשב לאחד מהקליפים הנצפים ביותר בכל הזמנים.
נכון למאי 2022, מונה הצפיות של הקליפ עומד על למעלה מ-1.1 מיליארד צפיות.
BTS קידמו את השיר בתוכניות מוזיקה שונות בדרום קוריאה, כולל אם קאונטדאון, מיוזיק בנק, , ו וגרפו שמונה ניצחונות למרות תקופת הקידום הקצרה.
הם גם ביצעו אותו במספר פסטיבלי סוף שנה ומופעי פרסים מקומיים, כולל , , , , ו שנערכו בינואר 2019.
הלהקה גם קידמה את הסינגל בעולם.
הם ביצעו אותו בחצי גמר של America's Got Talent ששודרה ב-12 בספטמבר 2018, ולאחר מכן בתוכנית The Tonight Show Starring Jimmy Fallon ו"בוקר טוב אמריקה".
במהלך החלק האירופי של סיבוב ההופעות שלהם , הקבוצה התארחה בפרק ה-12 באוקטובר של התוכנית "המופע של גרהם נורטון" וביצעה את השיר.
בינואר 2019, הכריזה מאטל על שיתוף פעולה עם BTS שכלל יצירת קו בובות שעוצבו על פי התלבושות של הלהקה בקליפ של "Idol".
מקוםתאריםמכירותארצות הברית (RIAA)פלטינה1,000,000סטרימינגקוריאה הדרומית (KMCA)פלטינה100,000,000 מכירות + הזרמת מדיה בלבד
If You're Reading This It's Too Late הוא מיקסטייפ של הראפר הקנדי דרייק.
האלבום יצא לאור ב-13 בפברואר 2015, ללא הודעה מוקדמת, דרך חברות התקליטים OVO סאונד, קאש מאני רקורדס, ריפבליק רקורדס ויאנג מאני.
המיקסטייפ זכה לביקורות חיוביות והגיע לפסגת מצעד האלבומים האמריקאי בילבורד 200 בשבוע הראשון להוצאתו, לאחר שמכר מעל ל-495 אלף עותקים בשבוע זה, והיה לאלבום הרביעי של דרייק שהגיע לפסגת מצעד זה.
המיקסטייפ שבר את שיא ההשמעות לשבוע הראשון בספוטיפיי לאחר שהושמע מעל ל-17.3 מיליון פעמים במהלך שלושת הימים הראשונים להוצאתו.
דרייק החזיק בשיא עוד קודם לכן, כאשר אלבומו Nothing Was the Same הושמע כ-15.8 מיליון פעמים בשבוע הראשון להוצאתו.
בשנת 2022 האלבום דורג במקום ה-125 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.
"If This Was a Movie" (בעברית: "אִם זֶה הָיָה סֶרֶט") הוא שיר שהוקלט על ידי הזמרת-יוצרת האמריקאית טיילור סוויפט, מתוך מהדורת הדלוקס של אלבום האולפן השלישי שלה, .
השיר יצא לאור ב-8 בנובמבר 2011, כחלק ממהדורת הדלוקס של האלבום, על ידי חברת התקליטים ביג משין רקורדס.
סוויפט כתבה את השיר ביחד עם מרטין ג'ונסון והפיקה אותו ביחד עם נייתן צ'פמן.
מבחינה מוזיקלית, הוא מאופיין בסוגת הקאנטרי פופ.
מבחינה לירית, הוא עוסק בסוויפט, שחולמת בהקיץ על אהבה אבודה שחוזרת אליה.
אף על פי שלא יצא כסינגל, הצליח השיר להגיע למקום העשירי במצעד הבילבורד הוט 100; הישג שמעט סינגלים שיווקיים הצליחו לקבוע באותה העת.
מבקרי המוזיקה כינו את השיר כ"רצועה יפה", והוסיפו ש"לקבל אותו, היה מתנה מסוויפט".
בנוסף לכך, הוא דורג במקום ה-153 במסגרת "רשימת השירים הטובים ביותר של טיילור סוויפט", שפורסמה על ידי מגזין רולינג סטון, בשנת 2019, ובמקום ה-115 ברשימה דומה שפורסמה על ידי Paste.
סוויפט מעולם לא ביצעה את "If This Was a Movie" בסיבובי הופעות או הופעות חיות אחרות שלה.
הזמרת מאדי ג'יין הקליטה אותו, וזכתה להצלחה רבה עימו באותה העת.
הבלדה "Enchanted" היא הרצועה התשיעית באלבום.
השיר עוסק בסוויפט שפוגשת בחור אליו היא נמשכת, אך היא תוהה אם התאהבותה המיידית היא הדדית.
"Better than Revenge" הוא שיר נקמה של סוויפט בקמילה בל, השחקנית הצעירה אחריה ג'ו ג'ונאס רדף לאחר פרידתו מסוויפט.
"Innocent" נכתב בתגובה לתקרית של סוויפט עם קניה וסט בטקס פרסי ה-VMA ב-2009. השיר מדבר על מישהו שמרגיש שאיבד את דרכו בחיים, אבל עדיין "מחרוזות של אור בוהקות עבורו".
"Haunted" מדבר על התקופה שלאחר פרידה.
השיר נכתב והולחן על ידי טיילור סוויפט (קרדיט על הכתיבה ניתן גם למרטין ג'ונסון) והופק על ידי סוויפט והמפיק המוזיקלי נייתן צ'פמן, שהפיק עבורה שירים כמו "You Belong with Me", "Back to December", ו-"The Story of Us".
השיר תואר כשיר "בו סוויפט מראה התבגרות" וזאת בנוסף לכך שיש בו שימוש במקהלה ובגיטרה.
בנוסף לכך, השיר זמין לשמיעה רק במהדורת הדלוקס של Speak Now, והוא אינו צורף למהדורה הרגילה שלו.
כאשר מהדורת הדלוקס של Speak Now יצאה, הצליח השיר להתברג במקום העשירי במצעד הבילבורד הוט 100 והיה לאחד מהסינגלים השיווקיים הבודדים בהיסטוריית המצעד שהצליחו לעשות זאת.
במצעד של קנדה הוט 100 התברג במקום ה-17 וזכה להצלחה רבה.
במצעד הסינגלים הבריטי התברג במקום ה-191.
ברולינג סטון הוא דורג במקום ה-210 ברשימת "כל 229 השירים של טיילור סוויפט, לפי דירוג".
ארגוןרשימהמיקוםמקוררולינג סטוןכל 229 השירים של טיילור סוויפט, לפי דירוג210BuzzFeed167 השירים הטובים ביותר של טיילור סוויפט, לפי דירוג149NMEהשירים הטובים ביותר של טיילור סוויפט, לפי דירוג150Paste158 השירים הטובים ביותר של טיילור סוויפט, לפי דירוג115Vulture179 השירים הטובים ביותר של טיילור סוויפט, לפי דירוג100
בנק במיניאפוליס ב-23 ביוני 2023 יחד עם השיר "Paper Rings".
(בעברית: אִם זֶה הָיָה סֶרֶט (גרסתה של טיילור)) היא הקלטה חוזרת של "If This Was a Movie".
היא יצאה לאור על ידי סוויפט ב-7 ביולי 2023, באמצעות חברת התקליטים ריפבליק רקורדס, ביחד עם שאר שירי , ההוצאה החוזרת של אלבומה משנת 2008.
"Ievan polkka" (מפינית סבונית: "הפולקה של חווה") הוא שיר פיני פופולרי שנכתב בשנת 1937 על ידי איינו קטונן (Eino Kettunen).
מילות השיר מושרות לצלילי מנגינת פולקה פינית.
המילים עצמן מושרות בניבים סבונים מזרחיים המדוברים בצפון קרליה.
השיר מסופר מנקודת מבטו של גבר צעיר, המספר על אישה בשם איבה (אווה בפינית סטנדרטית) שמתגנבת החוצה למקום בו כולם רוקדים לצלילי הפולקה ורוקדים כל הלילה.
למנגינה יש דמיון בולט למנגינה העממית הרוסית "Смоленский гусачок" (הסמוליאנין גוסלינג) המוכרת היטב באזור סמולנסק שבמערב רוסיה, אך גם בצד הפיני.
מקור המנגינה הוא במחוז וייפורי במאה ה-18, כאשר הגבול עם ממלכת שוודיה עבר מערבית למחוז.
מספר החיילים הרוסים שהוצבו באזור הגבול כדי לאבטח את סנקט פטרבורג עלה על המקומיים במשך עשרות שנים רבות.
בתחילת המאה ה-19 היסטוריוני מוזיקה פינית כותבים כי הריקודים שהחיילים הרוסיים נהגו לרקוד באזור לומאקי-סביטאיפאלה היו ריקודי-עם רוסיים ולא היו פינים.
אך עם זאת, ז'אנר הפולקה הידוע כיום הוא מאוחר בהרבה.
הפולקה הופיעה בצפון אירופה בשנות ה-30 של המאה ה-19, מה שמרמז כי המנגינה כפי שהיא מוכרת כיום מקורה בתקופה זו.
בגלל חשיפתו הוויראלית בתרבות הפופולרית, Ievan polkka הפך לאחד השירים הפיניים המפורסמים ביותר בעולם.
השיר נהיה פופולרי מאוד לאחר מלחמת העולם השנייה, עם זאת, הוא נשכח כמעט בסוף שנות השבעים והשמונים.